《天台杨景清以所进春秋发微示余辄题小诗其后》
宋代·刘克庄

奏篇久矣彻凝旒，谁信栖栖负笈游。
新义书之于简策，微辞知我者春秋。
即今未劝迩英讲，他日应烦掌故求。
历数先儒多晚达，前孙明复后康侯。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。